# ג'ון אמרי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ג'ון אמרי (14 במרץ 1912 – 19 בדצמבר 1945), בוגד בריטי בשירות התעמולה של גרמניה הנאצית בעת מלחמת העולם השניה.

ג'ון אמרי נולד בשנת 1912 כבנו של לאופולד אמרי, מדינאי בריטי מן המפלגה השמרנית, מי שהיה לימים חבר הפרלמנט הבריטי ובעת מלחמת העולם השנייה כיהן כשר לענייני הודו ובורמה.

אמרי למד בבית הספר רב הייחוס בהארו ובגיל צעיר נכנס לעסקים, אך בשנת 1936 נאלץ להכריז על פשיטת רגל. באותה שנה נסע לספרד ונלחם במסגרת כוחותיו של הגנרל פרנסיסקו פרנקו במלחמת האזרחים בספרד, ואף שימש כקצין מודיעין בכוחות האיטלקיים שנלחמו בספרד (לכאורה כמתנדבים).

בספרד הכיר אמרי את ז'אק דרואה, המנהיג הפשיסטי הצרפתי, וביחד נסעו שניהם לאוסטריה, צ'כוסלובקיה, איטליה וגרמניה. לבסוף התיישב אמרי בצרפת שתחת שלטון וישי. עד מהרה מצא כי שלטון זה מתון מדי בעיניו והוא עשה מאמצים, שלא נשאו פרי, לעזוב את צרפת. הגרמנים פנו אליו בהצעה שיותר לו לעזוב את צרפת ולבוא לגרמניה כדי לשרת את מנגנון התעמולה הנאצי. הגרמנים לא הצליחו לקבל היתר משלטונות וישי ליציאתו מצרפת אלא רק ב1942.

בהגיעו לברלין הוא החל לשדר שידורי תעמולה נאציים באנגלית. בשנת 1943 הוא הקים בחסות הנאצים יחידה שנקראה "הלגיון הבריטי של סינט ג'ורג'". אמרי ניסה לשכנע שבויי מלחמה בריטיים להצטרף ליחידתו על מנת לצאת ולהלחם בברית המועצות. למעשה נוצרה היחידה לא בגין צורך צבאי אמיתי אלא על מנת שתשמש כלי תעמולה בידי הנאצים. היחידה לא כללה יותר מעשרות אנשים בודדות. לבסוף החליטו הגרמנים כי שירותו זה של אמרי לא נחוץ להם יותר והיחידה שולבה במסגרת הוואפן אס אס (האס אס הקרבי) תחת השם החיל הבריטי החופשי (British Free Corps).

בחודשי המלחמה האחרונים עבר אמרי לאיטליה שם שידר נאומי תעמולה ברדיו האיטלקי. בחודש אפריל 1945 נתפס אמרי בידי פרטיזנים איטלקיים והוסגר לידי הבריטים.

בנובמבר 1945 הועמד אמרי לדין באשמת בגידה והודה בכל סעיפי האישום. נטען כי עשה זאת כדי לחסוך מבני משפחתו את הסבל הכרוך במשפט ממושך.

אמרי נדון למוות והוצא להורג בתלייה ב-19 בדצמבר 1945.

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9F_%D7%90%D7%9E%D7%A8%D7%99.html

קטגוריות: אנשי המאה ה-20 | בוגדים בעמם | בריטים | הוצאות להורג

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English